Europos Parlamento teisėkūros rezoliucija dėl Tarybos reglamento, iš dalies keičiančio Reglamentą (EB, Euratomas) Nr. 2728/94, įsteigiantį išorės veiksmų garantijų fondą (KOM(2005)0130 - C6-0176/2005 - 2005/0025(CNS))



Oficialusis leidinys 291 E , 30/11/2006 p. 0083 - 0084



P6_TA(2006)0072 Išorės veiksmų garantijų fondas * Europos Parlamento teisėkūros rezoliucija dėl Tarybos reglamento, iš dalies keičiančio Reglamentą (EB, Euratomas) Nr. 2728/94, įsteigiantį išorės veiksmų garantijų fondą (KOM(2005)0130 — C6-0176/2005 — 2005/0025(CNS)) (Konsultavimosi procedūra) Europos Parlamentas, - atsižvelgdamas į Komisijos pasiūlymą Tarybai (KOM (2005)0130) [1], - atsižvelgdamas į EB sutarties 308 straipsnį ir EAEB sutarties 203 straipsnį, pagal kuriuos Taryba kreipėsi į Parlamentą dėl konsultacijos (C6-0176/2005), - atsižvelgdamas į Teisės reikalų komiteto nuomonę dėl siūlomo teisinio pagrindo, - atsižvelgdamas į Darbo tvarkos taisyklių 51 ir 35 straipsnius, - atsižvelgdamas į Biudžeto komiteto pranešimą (A6-0054/2006), 1. pritaria Komisijos pasiūlymui su pakeitimais; 2. ragina Komisiją atitinkamai pakeisti savo pasiūlymą pagal EB sutarties 250 straipsnio 2 dalį ir Euratomo sutarties 119 straipsnio antrą pastraipą; 3. ragina Tarybą pranešti Parlamentui, jei ji ketina nukrypti nuo teksto, kuriam pritarė Parlamentas; 4. ragina Tarybą dar kartą konsultuotis su Parlamentu, jei ji ketina iš esmės keisti Komisijos pasiūlymą; 5. paveda Pirmininkui perduoti Parlamento poziciją Tarybai ir Komisijai. 1 pakeitimas 1 nurodomoji dalis 2 pakeitimas 2 nurodomoji dalis 3 pakeitimas 4 konstatuojamoji dalis (4) Jei pagal 2007–2013 m. finansines perspektyvas būtų panaikintas Garantijų fondo finansavimui sukurtas rezervas, lėšos Garantijų fondui turėtų būti skiriamos iš Europos Sąjungos bendrojo biudžeto kaip privalomosios išlaidos. (4) Jei pagal 2007–2013 m. finansinę perspektyvą būtų panaikintas Garantijų fondo finansavimui sukurtas rezervas, Garantijų fondas turėtų būti finansuojamas neatsižvelgiant į aukščiausias finansinės perspektyvos ribas ir įtrauktas į rezervą. 4 pakeitimas 7 konstatuojamoji dalis (7) Sutartyse nenumatyta kitų galių priimti šį reglamentą, išskyrus numatytąsias EB sutarties 308 straipsnyje ir Euratomo sutarties 203 straipsnyje, 5 pakeitimas 1 straipsnio 4 punktas 5 straipsnio 2 dalis (Reglamentas (EB, Euratomas) Nr. 2728/94) 2. Švelninamuoju mechanizmu pagrįsti apskaičiavimai atliekami atskirai nuo 3 straipsnio trečioje pastraipoje ir 4 straipsnyje nurodytų apskaičiavimų. Tačiau pagal tuos apskaičiavimus atliekamas tik vienas pervedimas per metus. Pagal šį mechanizmą iš Europos Sąjungos bendrojo biudžeto mokamos sumos laikomos Fondo grynuoju turtu vykdant skaičiavimus pagal 3 ir 4 straipsnius. 2. Švelninamuoju mechanizmu pagrįsti apskaičiavimai atliekami atskirai nuo 3 straipsnio trečioje pastraipoje ir 4 straipsnyje nurodytų apskaičiavimų. Tačiau pagal tuos apskaičiavimus atliekamas tik vienas pervedimas per metus, aiškiai nurodant atskiras dalis. Pagal šį mechanizmą iš Europos Sąjungos bendrojo biudžeto mokamos sumos laikomos Fondo grynuoju turtu vykdant skaičiavimus pagal 3 ir 4 straipsnius. 6 pakeitimas 1 straipsnio 4 punktas 5 straipsnio 3 dalis (Reglamentas (EB, Euratomas) Nr. 2728/94) 3. Jei vienos ar kelių negrąžintų didelių paskolų atveju įvykdomi garantijose numatyti įsipareigojimai ir Fondo lėšos dėl to sumažėja iki mažesnės už 50 % planuojamos sumos, Komisija pateikia ataskaitą apie išimtines priemones, kurių gali tekti imtis Fondui papildyti. 3. Jei vienos ar kelių negrąžintų didelių paskolų atveju įvykdomi garantijose numatyti įsipareigojimai ir Fondo lėšos dėl to sumažėja iki mažesnės už 75 % planuojamos sumos, Komisija nedelsiant praneša biudžeto valdymo institucijai apie šios padėties priežastis ir pateikia ataskaitą apie išimtines priemones, kurių gali tekti imtis Fondui papildyti. [1] Dar neskelbta OL. --------------------------------------------------